หุ้นโรงพยาบาลวิ่งสวนตลาดฯ! โบรกฯชี้เก็งฯอัพค่าหัวประกันสังคมรอบใหม่ ชู BCH-CHG-RJH เด่น
หุ้นโรงพยาบาลวิ่งสวนตลาดฯ! โบรกฯชี้เก็งฯอัพค่าหัวประกันสังคมรอบใหม่ ชู BCH-CHG-RJH เด่น
หุ้นโรงพยาบาลวิ่งสวนตลาดฯ! โบรกฯชี้เก็งฯอัพค่าหัวประกันสังคมรอบใหม่ ชู BCH-CHG-RJH เด่น
29 พ.ย. 2562

ผู้สื่อข่าวรายงานว่า หุ้นกลุ่มโรงพยาบาลวิ่งคึกสวนภาวะตลาดฯติดลบ นำโดย BCH และ CHG  โดยหุ้นดังกล่าวปรับตัวขึ้นแรงจากประเด็นการปรับเพิ่มค่ารักษาพยาบาลรายหัวลูกค้าประกันสังคมเฉลี่ย 12.3% ที่ดาดว่าจะรู้ผลในสัปดาห์หน้า
โดยบริษัท บางกอก เชน ฮอสปิทอล จำกัด (มหาชน)หรือ BCH  ราคาหุ้น ณ เวลา 10.39 น.อยู่ที่ระดับ 17.60 บาท บวก 0.30 บาท หรือ 1.73%  ด้วยมูลค่าซื้อขาย 254.63 ล้านบาท ส่วนบริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 10.43 น. อยู่ที่ระดับ 2.70 บาท บวก 0.06 บาท หรือ 2.27% ด้วยมูลค่าซื้อขาย 81.48 ล้านบาท
บล.เอเซีย พลัส ระบุในบทวิเคราะ์ว่า กลุ่มโรงพยาบาล ฝ่ายวิจัยเชื่อว่าหุ้นกลุ่มโรงพยาบาล โดยเฉพาะผู้ที่ให้บริการประกันสังคม (BCH, CHG และ RJH) น่าจะมีโอกาส Outperform ตลาดได้ในระยะ 1-2 สัปดาห์ข้างหน้านี้ จากกรณีความคืบหน้าล่าสุด ประเด็นที่คณะอนุกรรมการการแพทย์ได้มีมติอนุมัติแผนการปรับเพิ่มค่ารักษาพยาบาลรายหัวลูกค้าประกันสังคมเฉลี่ย 12.3% แบ่งเป็น 1) ปรับเพิ่มงบฯค่ารักษาต่อคนในโครงการประกันสังคมทั้งในส่วนการรักษารายการเหมาจ่ายค่าบริการทางการแพทย์ เพิ่มขึ้นจากเดิม 9.3% และโรคเรื้อรัง เพิ่มขึ้นจากเดิม 14.5% และ 2) การเพิ่มงบประมาณสำหรับจ่ายเงินในส่วนผู้ป่วยโรคที่มีภาระค่าใช้จ่ายสูง (RW &gt; 2) เพิ่มขึ้นจากเดิม 17.5% โดยลำดับถัดไปจะเป็นการประชุมเพื่อพิจารณาครั้งสุดท้ายซึ่งเชื่อว่าจะเห็นความชัดเจน ในเรื่องค่ารายหัวอัตราใหม่วันที่ 11 ธ.ค.62
ทั้งนี้ เนื่องจากค่ารายหัวประกันสังคมไม่มีการปรับเพิ่มงบประมาณค่าบริการทางการแพทย์มากกว่า 2 ปีครึ่งแล้ว ฝ่ายวิจัยจึงประเมินว่ามีความเป็นไปได้สูงที่จะมีการปรับค่ารายหัว โดยในกรณี Base Case ประเมินอนุรักษ์นิยมว่ามีความเป็นไปได้อาจเห็นการปรับในอัตราที่สูงขึ้นคาดราว 8%-10% (ค่าเฉลี่ยระหว่างอัตราที่มีการปรับตามปกติ (ปีเว้นปี) ที่ 4% กับอัตราที่ขอปรับครั้งนี้) แบ่งเป็นการได้เงินค่าหัวเพิ่มขึ้นในส่วนการรักษาเหมาจ่ายค่าบริการการแพทย์และโรคเรื้อรัง และกรณี RW จะช่วยให้มีงบจ่าย รพ. ได้มากขึ้น ส่งผลให้ทุก รพ. จะมีโอกาสมากขึ้นที่จะได้ค่ารักษาต่อ RW ในระดับ 12,800 บาท ดีขึ้นกว่าปัจจุบันที่บางปี ประกันสังคมไม่สามารถจ่าย รพ. ได้เต็มจำนวน
โดยรวมเป็นบวกต่อหุ้นรพ.ที่รับประกันสังคมทั้ง BCH, CHG  และ RJH ซึ่งมีสัดส่วนรายได้ประกันสังคมใกล้เคียงกันที่ 33.2%, 31.7% และ 43.2% ของรายได้  จากการศึกษาผลบวกกรณีที่มีการปรับขึ้นอัตรารายหัวประกันสังคม พบว่า ทุก 1% จะช่วยเพิ่มกำไรสุทธิ BCH, CHG และ RJH ใกล้เคียงกันที่ราว 1.8% และกรณี  Base Case ที่สามารถปรับได้ 8% จะช่วยเพิ่มกำไรทุกรายจากปัจจุบันราว 14%  และเพิ่มมูลค่าพื้นฐานทุกรายราว 5%
 โดยภาพรวมประเด็นดังกล่าวเชื่อว่าจะเป็นบวกต่อ BCH มากที่สุด จากจำนวนลูกค้าประกันสังคมที่มีและโอกาสต่อยอดสูงสุดจากโควต้าผู้ประกันตนที่ยังมีเหลือให้ขยายได้มากสุด กรณีดังกล่าวจึงชื่นชอบ Top Pick ฝ่ายวิจัย คือ BCH ([email protected]) มากสุด รองมาเป็น CHG ([email protected]) และ RJH ([email protected])